17.10.2022.
HR
Službeni list Europske unije
L 269/3
(12)
Drvo tretirano proizvodima koji sadržavaju kreozot upotrebljava se za izradu stupova za elektroenergetske i telekomunikacijske vodove iz različitih tehničkih razloga (na primjer, mala težina u usporedbi s betonskim stupovima i posljedična jednostavnost održavanja, dobra otpornost, dug očekivani životni vijek koji je uvjet za elektroenergetsku i telekomunikacijsku infrastrukturu izgrađenu da traje nekoliko desetljeća, održiv materijal).
U tijeku je razvoj alternativnih biocidnih proizvoda za tretiranje drvenih stupova, a proizvod koji sadržava mješavinu bakrova hidroksida, DDA-karbonata i penflufena nedavno je odobren u nekoliko država članica.
Neki drugi biocidni proizvodi, koji se temelje na spojevima bakra ili kvaternim amonijevim spojevima kao aktivnim tvarima, u završnoj su fazi postupka odobrenja.
Međutim, potrebno je vrijeme da se ti alternativni proizvodi testiraju i da se s njima stekne dovoljno iskustva.
(13)
Postoje alternative drvu kao materijalu za stupove za vodove, uključujući čelik, beton, staklena vlakna, kompozitne materijale ili kompozitne pregradne obloge kojima se oblažu tretirani drveni stupovi za vodove.
Svaka od tih alternativa ima prednosti (na primjer, krutost; nepromjenjiva fizička svojstva; usporavanje gorenja) i nedostatke (na primjer, potreba za daljnjim testiranjem; mogući kraći vijek trajanja ili drugi tehnički problemi; viša cijena u usporedbi s drvenim stupovima).
Druga je alternativa polaganje kabela za prijenos pod zemljom, posebno u urbanim i gradskim sredinama, iako ta mogućnost može postati tehnički zahtjevnija ovisno o prirodnom terenu preko kojeg mreža mora proći (na primjer, udaljena područja ili planine), a postavljanje i održavanje mogu se činiti složenijima, skupljima i neizvedivima u nekim okolnostima.
Neobnavljanje odobrenja kreozota za uporabu na drvenim stupovima moglo bi imati gospodarske posljedice za operatere elektroenergetske i telekomunikacijske infrastrukture te stvoriti probleme u održavanju određenih kabela za prijenos (na primjer, u područjima koja nisu lako dostupna, pri brzoj reakciji u slučaju jakih oluja) u nekim državama članicama u kojima bi zamjena drugim materijalima ili podzemnim kabelima za prijenos zasad bila tehnički ili ekonomski teška.
(14)
Agencija je utvrdila rizike za zdravlje ljudi koji su posljedica uporabe biocidnih proizvoda koji sadržavaju kreozot za tretiranje željezničkih pragova i stupova za vodove za radnike zadužene za tretiranje drva i postavljače telekomuni­ kacijskih i elektroenergetskih stupova te rizik od izlaganja šire javnosti.
Trebalo bi uvesti mjere za smanjenje rizika kako bi se što više ograničila izloženost kreozotu, na primjer tako da se primjenjuju mehanički ili automatizirani postupci kako bi se izbjeglo ručno rukovanje tretiranim drvom, da radnici nose osobnu zaštitnu opremu te da se široj javnosti onemogući pristup tretiranom drvu za vrijeme skladištenja.
Utvrđeni su i rizici za okoliš jer je kreozot tvar sa svojstvima PBT i vPvB te bi trebalo uvesti mjere za smanjenje rizika kako bi se što više ograničila izloženost okoliša kreozotu, na primjer tako da se industrijska primjena provodi na ograničenom području ili na ograđenoj nepropusnoj tvrdoj podlozi; da se svježe tretirano drvo nakon tretiranja skladišti natkriveno i/ili na nepropusnoj tvrdoj podlozi kako bi se spriječili izravni gubici u tlo, kanalizaciju ili vodu; te da se svi gubici od primjene proizvoda prikupe za ponovnu uporabu ili odlaganje.
(15)
Na temelju prikupljenih informacija zaključuje se da bi neodobravanje kreozota kao aktivne tvari za uporabu u biocidnim proizvodima imalo nerazmjeran negativan učinak na društvo u odnosu na rizike koji su posljedica uporabe te tvari za tretiranje drva koje se upotrebljava za izradu željezničkih pragova i stupova za elektroenergetske i telekomunikacijske vodove.
Stoga je za te uporabe uvjet iz članka 5. stavka 2. točke (c) Uredbe (EU) br.
528/2012 ispunjen.
(16)
Stoga je primjereno obnoviti odobrenje kreozota za uporabu u biocidnim proizvodima vrste 8, podložno određenim uvjetima.
(17)
Kreozot je potencijalna tvar za zamjenu u skladu s člankom 10. stavkom 1. točkama (a), (d) i (e) Uredbe (EU) br.
528/2012 te stoga razdoblje obnove ne bi trebalo biti dulje od sedam godina u skladu s člankom 10. stavkom 4. te uredbe.
(18)
Kako bi se izloženost ljudi i okoliša svela na najmanju moguću mjeru, biocidne proizvode trebalo bi odobriti samo za tretiranje drva vakuumskom impregnacijom u industrijskim postrojenjima za izradu željezničkih pragova ili stupova za elektroenergetske ili telekomunikacijske vodove.
U skladu s točkom 10.
Priloga VI.
Uredbi (EU) br.
528/2012 pri ocjeni proizvoda trebalo bi provjeriti jesu li ispunjeni uvjeti iz članka 5. stavka 2. te uredbe.
Trebalo bi predvidjeti da se proizvodi mogu odobriti za uporabu u državama članicama samo ako je ispunjen uvjet iz članka 5. stavka 2. točke (c) Uredbe (EU) br.
528/2012.